Videos/6.3 New Features Script/he

עמוד זה מכיל את התסריטים לסרטון התכונות החדשות של LibreOffice 6.3 אותו נפיץ לקהל הרחב ביום ההשקה.

עברית (he)

 * 1) תודות לקהילה הבינלאומית ולמפתחים המורשים שלנו, LibreOffice 6.3 היא חכמה, מהירה ופשוטה יותר לשימוש.
 * 2) גרסה חדשה של מנשק המשתמש NotebookBar (סרגל המחברת), שהוצג ב־LibreOffice 6.2, זמינה כעת. מצב הלשוניות החסכוני, בתפריט התצוגה, מספק מקום רב יותר למסמכים, לגיליונות ולמצגות שלך.
 * 3) מהיום ניתן לערוך מסמכים כדי להסיר או להסתיר מידע רגיש. אפשרות זו מסייעת לחברה או לארגון שלך לעמוד בתקינה. כל שעליך לעשות הוא לפתוח מסמך, לאחר מכן לגשת אל כלים > עריכה בתפריט. מעתה ניתן להשתמש בכלים כדי להסתיר פרטים מסוימים בטרם ייצוא ושיתוף המסמך.
 * 4) ניתן לייצא מסמכים בתור תבניות ‎.dotx ו־‎.xltx, לתאימות משופרת עם Office מבית Microsoft, לרבות הטמעת תמיכה ב־PDF/A-2. נוסף על כך, נערכו שיפורים בייצוא PDF מתויג כדי לשפר את נגישות המסמכים המופקים.
 * 5) ב־Windows נוסף מצב מסוף מתאים, עם תמיכה טובה יותר בפלט ובקודים של יציאה. שיפור זה מסייע במקרים של שימוש ב־LibreOffice לביצוע פעולות כמותיות כגון הדפסה או המרה של מסמכים רבים.
 * 6) לבסוף, נוספו דפי עזרה לפיתוח תסריטי מאקרו ב־Python, לצד „העצה היומית” שמופיעה כרשות עם הפעלת LibreOffice ומסייעת לך לקבל מידע נוסף על התכנה.
 * 7) רקעי העמוד מכסים מעתה את כל העמוד, במקום רק עד הקצוות.
 * 8) בעת העתקת נתונים מגיליון נתונים של Calc לתוך Writer, והחלת סינון על הנתונים, רק התאים הגלויים מהסינון יועתקו.
 * 9) תכונת התיקון האוטומטית עודכנה כדי לזהות מילים שמתחילות באות קטנה. בעת הקלדתן בתחילת משפט, לא יתבצע ניסיון לתיקונן על ידי Writer.
 * 10) הביצועים שופרו, במיוחד עבור מסמכים עם סימניות, טבלאות וגופנים מוטמעים רבים.
 * 11) לשוניות הגיליונות הוחלפו כדי לשפר את החזות שלהן.
 * 12) וידג׳ט נגלל חדש בסרגל הנוסחאות מחליף את כלי הסיכומים הישן, מעניק גישה מהירה ליותר אפשרויות.
 * 13) לביצועים משופרים, תיבת סימון חדשה תחת נתונים > סטטיסטיקה > תיבת דו־שיח ממוצע נע מאפשר לך לקצוץ את טווח הקלט לתוכן הנתונים עצמו בטרם חישוב הממוצע הנע.
 * 14) תיבת הדו־שיח שתחת נתונים > סטטיסטיקה > דגימה, שעברה שיפוץ כללי, מכילה מעתה אפשרויות נוספות: „עם החלפה” ו־„שמירה על הסדר”.
 * 15) נוספה פונקציית FOURIER‎ חדשה, שמחשבת את התמרת פורייה בדידה על קלט מערך. תכונות של הפונקציה הזאת זמינות תחת נתונים > סטטיסטיקה > דו־שיח ניתוח פורייה.
 * 16) בכלי הצגת המצגות, ניתן לגרור ולשחרר מגוון הנפשות כדי לסדר אותן מחדש.
 * 17) וב־Draw, הכלי הגרפי, הלשוניות למעבר בין תמונות הרבה יותר גלויות.
 * 18) בגרסה המקוונת של LibreOffice, גרסת הענן של חבילת היישומים, בחירה וסיבוב של תמונות ב־Writer הן פשוטות ומהירות יותר.
 * 19) הגרסה המקוונת של LibreOffice כבר תומכת במכוון רחב של סוגי קבצים, במהדורה זו ניתן לצפות בקובצי Visio מבית Microsoft.
 * 20) ב־Calc, מעתה יש לך את השליטה המלאה על תכונות העיצוב המותנה.
 * 21) סימני מים הם הכרחיים לשיתוף מאובטח - מהדורה זו מציגה דו־שיח כדי להוסיף ולערוך אותם.
 * 22) תודה ענקית לקהילה הבינלאומית ולשותפים המסחריים שלנו על עבודתם המוערכת על מהדורה זו!
 * 23) מעניין אותך להטמיע LibreOffice אצלך בעסק? ניתן לקבל גרסה עם תמיכה לטווח ארוך מהשותפים שלנו דרך כאן: tdf.io/business